Babelscape/SREDFM huggingface dataset:
Ορθόδοξη Αρχιεπισκοπή της Αχρίδας

H Ορθόδοξη Αρχιεπισκοπή της Αχρίδας (, "Πραβοσλάβνα Όχριντσκα Αρχιεπισκόπιγια") είναι αυτόνομη ορθόδοξη εκκλησία της Βόρειας Μακεδονίας και υπάγεται στο Πατριαρχείο Σερβίας. Είναι η μόνη κανονικά αναγνωρισμένη Ορθόδοξη εκκλησία στην επικράτεια της Βόρειας Μακεδονίας.
Μαρλέν Ντίτριχ

Η Μαρλέν Ντίτριχ με τον [[Γκάρι Κούπερ]] σε σκηνή της ταινίας "Μαρόκο".
Η Μαρλέν Ντίτριχ ( "Marie Magdalene "Marlene" Dietrich", ) (27 Δεκεμβρίου 1901 - 6 Μαΐου 1992) ήταν Γερμανίδα ηθοποιός του κινηματογράφου και τραγουδίστρια που κατείχε και την Γερμανική και την Αμερικανική υπηκοότητα. Καθ'όλη την μακρά καριέρα της (που κυμάνθηκε από τη δεκαετία του 1910 μέχρι τη δεκαετία του 1980) διατήρησε την φήμη της μέσω της συνεχούς ανακάλυψης του εαυτού της.

Την δεκαετία του 1920 η Ντίτριχ συμμετείχε σε θεατρικές παραστάσεις και στον βουβό κινηματογράφο. Ο ρόλος της ως Λόλα στο "Γαλάζιος Άγγελος" "(Der blaue Engel," 1930) της χάρισε παγκόσμια φήμη και ένα συμβόλαιο με την Paramount Pictures. Η Ντίτριχ πρωταγωνίστησε σε ταινίες του Χόλυγουντ όπως το "Μαρόκο" (1930), "Κατάσκοπος Χ-27" (1931), "Σαγκάη Εξπρές" (1932), "Desire" (1936) και "Η τραγική τσαρίνα". Επένδυσε επιτυχώς στην περσόνα και στις "εξωτικές" εμφανίσεις της και έγινε από τις ακριβοπληρωμένες ηθοποιούς της εποχής της. Κατά την διάρκεια του Β' Παγκοσμίου Πολέμου, ήταν μια υψηλού επιπέδου διασκεδάστρια στις Ηνωμένες Πολιτείες. Παρόλο που συμμετείχε κατά καιρούς σε ταινίες μετά τον πόλεμο, η Ντίτριχ πέρασε τις δεκαετίες από το 1950 μέχρι το 1970 κάνοντας περιοδεία ανά τον κόσμο ως περφόρμερ ζωντανού προγράμματος.

Η Ντίτριχ ήταν γνωστή για τις ανθρωπιστικές της ενέργειες κατά την διάρκεια του πολέμου, φιλοξενώντας Γερμανούς και Γάλλους εξόριστους, παρέχοντας οικονομική υποστήριξη και συνηγορώντας για την αμερικάνικη υπηκοότητά τους. Για το έργο της στην βελτίωση της ηθικής στην πρώτη γραμμή του πολέμου έλαβε πολλές τιμητικές διακρίσεις από τις Ηνωμένες Πολιτείες, την Γαλλία, το Βέλγιο και το Ισραήλ. Το 1999 το Αμερικανικό Ινστιτούτο Κινηματογράφου ονόμασε την Ντίτριχ ως την ένατη μεγαλύτερη σταρ του κλασικού κινηματογράφου του Χόλυγουντ.
Διεθνές Φεστιβάλ Κόμικς του Ανγκουλέμ

Το Διεθνές Φεστιβάλ Κόμικς του Ανγκουλέμ είναι το κυριότερο φεστιβάλ κόμικς στην Ευρώπη. Λαμβάνει χώρα κάθε χρόνο, τον Ιανουάριο, από το 1974 στο Ανγκουλέμ της Γαλλίας. 

Κάθε χρόνο, το Μεγάλο Βραβείο της πόλης του Ανγκουλέμ (γαλλικά: "Grand Prix de la ville d'Angoulême") απονέμεται σε έναν δημιουργό για το σύνολο του έργου του ή για τα επιτεύγματά του που αφορούν την εξέλιξη των κόμικς.
Νομός Λασιθίου

Ο Νομός Λασιθίου ή Λασηθίου είναι ο ανατολικότερος και ο λιγότερο κατοικημένος νομός της Κρήτης. Βρεχόμενος από θάλασσα στις τρεις πλευρές του, με το Κρητικό πέλαγος βόρεια, το Καρπάθιο ανατολικά και το Λιβυκό νότια, συνορεύει δυτικά με τον νομό Ηρακλείου έχοντας ως φυσικό σύνορο την οροσειρά Δίκτη. Πρωτεύουσά του είναι ο Άγιος Νικόλαος.

Οι μέσες συντεταγμένες του νομού είναι Ν 35o 05΄, Ε 25ο 50΄ και η έκταση του 1.818 τετραγωνικά χιλιόμετρα, από τα οποία 23,58 αποτελούν τα γύρω νησιά του.
Δήμος Θιναλίων

thumb|200px|Η θέση του δήμου στο νομό Κέρκυρας
Ο Δήμος Θιναλίων ήταν δήμος του νομού Κέρκυρας που συστάθηκε το 1989 από τη συνένωση επτά Κοινοτήτων της περιοχής. Με την εφαρμογή του προγράμματος Καποδίστριας διευρύνθηκε περισσότερο με την προσάρτηση των κοινοτήτων Ξανθάτων και Κληματιάς. Το 2011, με την εφαρμογή του προγράμματος Καλλικράτης καταργήθηκε και εντάχθηκε στον νέο δήμο Κέρκυρας. Ήταν ο μεγαλύτερος σε έκταση καποδιστριακός Δήμος του νησιού με έκταση 77.889 στρέμματα και 5.512 κατοίκους. Έδρα του Δήμου ήταν η Αχαράβη.
Τζέι Τζέι Έιμπραμς

Ο Τζέφρι Τζέικομπ Έιμπραμς (γνωστός κυρίως με τα αρχικά Τζέι Τζέι Έιμπραμς, Αγγλικά: "Jeffrey Jacob "J.J." Abrams", 27 Ιουνίου 1966) είναι Αμερικανός σκηνοθέτης, σεναριογράφος και παραγωγός εβραϊκής καταγωγής. Εργάζεται ως παραγωγός στην τηλεόραση και στον κινηματογράφο, αλλά και ως συγγραφέας, ηθοποιός, συνθέτης και σκηνοθέτης. 

Γεννήθηκε στη Νέα Υόρκη στις 27 Ιουνίου 1966 και μεγάλωσε στο Λος Άντζελες. Φοίτησε στο πανεπιστήμιο Sarah Lawrence στο Μπρόνξβιλ της Νέας Υόρκης. Έχει δουλέψει πάνω σε αρκετά έργα και σειρές, όπως "Κωδικός Alias", "Felicity" και "Armageddon". Έχει βοηθήσει και την δημιουργία της σειράς "Οι Αγνοούμενοι" ("Lost"). Επίσης έγραψε και σκηνοθέτησε την ταινία "Mission:Impossible III", η οποία άρχισε να γυρίζεται τον Ιούνιο του 2005.To 2009 σκηνοθέτησε την ταινία "Star Trek" και ήταν ένας από τους δημιουργούς της σειράς "Fringe". Ο πατέρας του, Τζέραλντ Έιμπραμς, είναι επίσης τηλεοπτικός παραγωγός.
Βίκυ Λέανδρος

Η Βίκυ Λέανδρος (πραγματικό όνομα: Βασιλική Παπαθανασίου) (23 Αυγούστου 1949) είναι Ελληνίδα τραγουδίστρια.
Αββαείο

Το Αββαείο "Ομ" της [[Καέν|Καν]] στη [[Νορμανδία]]
Το Αββαείο ή Αβαείο ("Abbey" στην αγγλική, "Abbaye" στη γαλλική) είναι ένα αντρικό ή γυναικείο χριστιανικό μοναστήρι της εκκλησίας της Δύσης. Αρχικά σήμαινε την κατοικία του Ηγουμένου, δηλαδή του αββά, ή της αββάισ(σ)ας για τα γυναικεία αββαεία, αργότερα όμως επεκράτησε να ονομάζεται έτσι ολόκληρο το μοναστικό συγκρότημα. Η ονομασία διαδόθηκε ευρέως στο δυτικό μοναχισμό από τους Βενεδικτίνους και, στη συνέχεια, από τα μοναστικά τάγματα που προήλθαν από αυτούς.
Καμίλ Πισαρό

O Καμίλ Πισαρό ή Πισάρο ("Camille Pissarro", Άγιος Θωμάς (Αμερικανικές Παρθένοι Νήσοι), 10 Ιουλίου 1830 – Παρίσι, 13 Νοεμβρίου 1903) ήταν Γάλλος ζωγράφος, με συμμετοχή στο κίνημα του ιμπρεσιονισμού. Χαρακτηρίστηκε ως «πατριάρχης του ιμπρεσσιονισμού», λόγω των ιδιαίτερων χαρακτηριστικών του ύφους του, αλλά και κυριολεκτικά, διότι ήταν ηλικιακά ο γηραιότερός τους. Έχει επίσης χαρακτηριστεί ως ο «ζωγράφος της γης» καθώς μέσα από το έργο του, εξιστόρησε — με το δικό του τρόπο — την ζωή των αγρών, τα οργωμένα χωράφια, τα τοπία, τα ζωντανά, τους ανθρώπους και τους κόπους τους, το χωριό που κοιμάται και την πόλη που σφύζει από ζωή.
Λιμόζ

Η Λιμόζ (Γαλλικά: "Limoges", Οξιτανικά: "Lemòtges") είναι πόλη και κοινότητα ("commune") στη Γαλλία, πρωτεύουσα του νομού Ωτ-Βιέν, στη διοικητική περιοχή της Νέας Ακουιτανίας. Καλύπτει έκταση 77,45 τ.χλμ. και έχει πληθυσμό 132.660 κατοίκων (2016). Οι κάτοικοί της αποκαλούνται στα γαλλικά Λιμουζώ (ντ), ("limougeauds)".

Η πόλη είναι γνωστή παγκοσμίως για τους μεσαιωνικούς σμάλτους επί χαλκού, για την πορσελάνη της του 19ου αιώνα και για τα βαρέλια της από βελανιδιά που χρησιμοποιούνται για την παραγωγή Κονιάκ.
Μαυροπελαργός

Ο Μαυροπελαργός είναι πελαργόμορφο αποδημητικό πτηνό της οικογένειας των Πελαργίδων, που απαντά και στον ελλαδικό χώρο. Η επιστημονική του ονομασία είναι "Ciconia nigra" και δεν περιλαμβάνει υποείδη (μονοτυπικό).
* Ο μαυροπελαργός, σε αντίθεση με τον λευκοπελαργό, είναι είδος πολύ συνεσταλμένο και επιφυλακτικό και έχει την τάση να μένει μακριά από τον άνθρωπο. Κατά συνέπεια, κατασκευάζει τη φωλιά του σε ερημικές περιοχές που βρίσκονται μακριά από κατοικημένα κέντρα.
Αχιλλέας Γεροκωστόπουλος

Ο Αχιλλέας Γεροκωστόπουλος (1850 - 15 Φεβρουαρίου 1900) ήταν Έλληνας πολιτικός κι ευεργέτης της πόλεως των Πατρών. Στην Πάτρα σήμερα υπάρχει οδός με το όνομά του.
Συναυλία

Συναυλία είναι η εκτέλεση μπροστά σε ακροατήριο ενόργανης ή φωνητικής μουσικής ή και των δύο μαζί, με ορισμένο πρόγραμμα κάθε φορά. Όταν πρόκειται για συναυλία ενός μόνο σολίστ, λέγεται Ρεσιτάλ.

Οι συναυλίες, ανάλογα με τη μουσική που εκτελείται διακρίνονται σε συμφωνικές γενικά (δηλαδή συναυλίες ορχήστρας), συναυλίες κλασικής μουσικής και όπερας, ποπ και ροκ συναυλίες (που κυρίως διεξάγονται σε στάδια), θρησκευτικές (που κυρίως παίρνουν μέρος σε ναούς), μουσικές δωματίου (τρίο, κουαρτέτο κλπ.) ,ελαφράς μουσικής, κ.ά.

Μερικοί ερμηνευτές ή συγκροτήματα κάνουν πολύ περίτεχνες και ακριβές συναυλίες. Για να δημιουργήσουν μια αξέχαστη και συναρπαστική ατμόσφαιρα και να αυξήσουν το θέαμα προς το κοινό, οι εκτελεστές συχνά περιλαμβάνουν πρόσθετους τρόπους ψυχαγωγίας. Αυτοί μπορεί να είναι περίτεχνος φωτισμός σκηνής , ηλεκτρονικές εικόνες μέσω του συστήματος (IMAG) και / ή προ-ηχογραφημένων βίντεο, ηχητικά εφέ, έργα τέχνης ή άλλες στημένες φάσεις, διάφορα ειδικά εφέ , όπως θεατρικό καπνό, ομίχλη και πυροτεχνήματα, εκκεντρικά και πρωτότυπα κοστούμια και σκηνικά. Μερικοί τραγουδιστές , ιδιαίτερα της ποπ μουσικής, περιλαμβάνουν χορό από τους ερμηνευτές και back-up χορευτές. Ερμηνευτές γνωστοί για την συμπερίληψη αυτών των στοιχείων στις παραστάσεις τους είναι: ο Μάικλ Τζάκσον, η  Μαντόνα, οι U2, οι Rolling Stones, η Σερ, οι Pink Floyd, ο Άλις Κούπερ , οι Iron Maiden , οι Daft Punk , η Lady Gaga , ο Ζαν Μισέλ Ζαρ, οι KISS , οι Metallica, η Μπιγιονσέ, οι Aerosmith, ο Ρόμπι Ουίλιαμς, η Σακίρα, η Ριάννα, η Μπρίτνεϊ Σπίαρς, η Τίνα Τέρνερ, ο Ντέιβιντ Μπάουι, ο Prince και οι Scorpions.
Ουρανογραφία

Η ουρανογραφία ή αστρογραφία αποτελεί κλάδο της Αστρονομίας που έχει ως κύριο αντικείμενο τη περιγραφή και τη θέση των αστερισμών με τη μέθοδο της γραμμοδαισίας.

Παράλληλο επίσης αντικείμενο της Ουρανογραφίας είναι ο καθορισμός και η όψη του ουρανού σε συνάρτηση του χρόνου, δηλαδή της ώρας, της ημέρας και των διαφόρων εποχών του έτους.

Ο παράλληλος όρος «ουράνια γεωγραφία» κρίνεται αδόκιμος επειδή ακριβώς περιέχει το πρόθεμα γεω που αφορά τον ημέτερο πλανήτη.
Βασίλειο της Ιερουσαλήμ

Το Βασίλειο της Ιερουσαλήμ ήταν ένα από τα κράτη που δημιούργησαν στη Μέση Ανατολή οι Σταυροφόροι.

Ιδρύθηκε το 1099 μετά την κατάληψη της Ιερουσαλήμ από τους σταυροφόρους της Α΄ Σταυροφορίας, αλλά ο Γοδεφρείδος ντε Μπουιγιόν, που επέλεξαν για να διοικεί την περιοχή αρνήθηκε να πάρει τον τίτλο του βασιλιά, γιατί κάτι τέτοιο θεωρούσε ότι δεν μπορούσε να το κάνει στα μέρη που έζησε ο Χριστός, πρόσωπο μεγαλύτερο από κάθε βασιλιά. Πήρε όμως τον τίτλο "Προστάτης του Πανάγιου Τάφου". Τον επόμενο χρόνο πέθανε και τη θέση του κατέλαβε ο αδελφός του, ο Βαλδουίνος της Βουλώνης, που έγινε ο πρώτος βασιλιάς της Ιερουσαλήμ.

Ήταν το σημαντικότερο από όλα τα σταυροφορικά βασίλεια, καθώς η επικράτειά του εκτεινόταν στην περιοχή που έζησε ο Χριστός, και υπήρχαν πολλοί και παλαιοί προορισμοί προσκυνητών, όπως το σπήλαιο της γεννήσεως στη Βηθλεέμ και ο Πανάγιος Τάφος στην Ιερουσαλήμ. Αυτό το βασίλειο ήταν ένα κράτος διοικούμενο από καθολικούς χριστιανούς Ευρωπαίους σε μία περιοχή όπου οι περισσότεροι κάτοικοι ήταν μουσουλμάνοι και γι' αυτό το λόγο, εκτός από μερικά διαλείμματα ειρήνης, οι συγκρούσεις με τους γειτονικούς μουσουλμάνους ηγεμόνες ήταν κάτι το συνηθισμένο. Η Ιερουσαλήμ είναι και για το Ισλάμ ιερή πόλη και αυτό το γεγονός πείσμωνε ακόμη περισσότερο τους μουσουλμάνους. 

Το βασίλειο της Ιερουσαλήμ μέχρι το 1187 καταλάμβανε περίπου την ίδια έκταση που καλύπτει το σημερινό Ισραήλ, και οι περιοχές της Λωρίδας της Γάζας και της Δυτικής Όχθης, καθώς και κάποιες μικρές γειτονικές περιοχές. Οι μουσουλμάνοι της περιοχής με επικεφαλής τον Σαλαντίν κατάφεραν να το περιορίσουν και να ανακαταλάβουν το 1187 την Ιερουσαλήμ. Το βασίλειο της Ιερουσαλήμ επέζησε, αλλά καταλάμβανε μόνο μια στενή λωρίδα γης στις ακτές της Παλαιστίνης. Η Ιερουσαλήμ ανακτήθηκε από τον Φρειδερίκο Β΄ με συνθήκη το 1229, στη διάρκεια της ΣΤ΄ Σταυροφορίας, για να χαθεί οριστικά το 1244. Το βασίλειο της Ιερουσαλήμ καταλύθηκε από τους Μαμελούκους το 1291.
Αντεουάλε Ακινουόγιε-Αγκμπάζε

Ο Αντεουάλε Ακινουόγιε-Αγκμπάζε ("Adewale Akinnuoye-Agbaje", 22 Αυγούστου 1967) είναι Άγγλος ηθοποιός και πρώην μοντέλο.

Γεννήθηκε στις 22 Αυγούστου 1967. Οι γονείς του κατάγονται από την Νιγηρία. Έχει 4 αδερφές και κατέχει πολλές γλώσσες, όπως αγγλικά, ιταλικά, Yoruba (διάλεκτος της Αφρικής) και σουαχίλι (μητρική γλώσσα για πολλές περιοχές της Ανατολικής Αφρικής). Επίσης, έχει πτυχίο νομικής από το πανεπιστήμιο του Λονδίνου. Είναι βουδιστής. Το όνομά του προέρχεται από την ένωση των λέξεων: "Ade" ("το γεράκι"), "wale" ("γύρισε πίσω"), "Akin" ("πολεμιστής"), "nuoye" ("του αρχηγού"), και "Agbaje" ("της ευημερίας και του πλούτου").
Περισσότερο γνωστός είναι για τον ρόλο του εγκληματία Simon Adebisi στην σειρά "Oz" αλλά και για τον ρόλο του Mr. Eko στον δεύτερο κύκλο επεισοδίων της δραματικής σειράς Οι Αγνοούμενοι ("Lost"). Άλλες ταινίες στις οποίες έχει συμμετοχή: "Congo" (1995), "The Mummy Returns" (2001), "The Bourne Identity" (2002) και "Get Rich or Die Tryin" (2005).
Ουράνια σφαίρα

350px|thumb|Γεωκεντρική ιδεατή απεικόνιση της ουράνιας σφαίρας - 1660
Ουράνια σφαίρα ονομάζεται η ιδεατή σφαίρα επί της οποίας φέρονται να είναι καθηλωμένοι οι αστέρες και η οποία περιβάλλει τη Γη. Κέντρο αυτής είναι το κέντρο της Γης, πλην όμως λαμβάνεται συγκεκριμένα ο οφθαλμός του Γήινου παρατηρητή, με δεδομένο ότι η ακτίνα της Γης κρίνεται αμελητέα προς την ακτίνα της ουράνιας σφαίρας που θεωρείται σχεδόν άπειρη.

Οι θέσεις (ίχνη) και οι κινήσεις των ουράνιων σωμάτων, που θεωρείται ότι γίνονται στην εσωτερική επιφάνεια της ουράνιας σφαίρας, αποτελούν το αντικείμενο της «Σφαιρικής Αστρονομίας», που είναι κλάδος της Αστρονομίας.

Ο ημισφαιρικός θόλος που φαίνεται να υπέρκειται της επιφάνειας της Γης και μάλιστα να επικάθεται σ΄ αυτήν ακριβώς στη γραμμή του ορίζοντα ονομάζεται ουράνιος θόλος.
Κάβειροι

[[Ανάγλυφο από τη Σαμοθράκη (Μουσείο του Λούβρου, αρ. Ma 697)|Ανάγλυφο από τη Σαμοθράκη]] που εικονίζει τον [[Αγαμέμνων|Αγαμέμνονα]] να μυείται στα μυστήρια των Καβείρων. Περ. 560 Π.Κ.Ε., [[Λούβρο]], αρ. εκθέματος Ma 697.
Οι Κάβειροι (ή Κάβιροι στη Βοιωτία) ήταν θεότητες αρχαίας Ελληνικής μυστηριακής λατρείας η οποία πρωτοεμφανίζεται στη Λήμνο, την Ίμβρο, τη Σαμοθράκη και τη Θήβα (ή πιο συγκεκριμένα, αρχικά τουλάχιστον, σε περιοχή της Βοιωτίας λίγο δυτικά της Θήβας) αλλά αργότερα επεκτείνεται και αλλού (Μικρά Ασία, Μακεδονία, Θράκη, υπόλοιπο Αιγαίο).
Έρμαν Έσσε

Ο Έρμαν Έσσε ("Hermann Hesse", 2 Ιουλίου 1877 – 9 Αυγούστου 1962) ήταν Γερμανός λογοτέχνης. Ο Έσσε γεννήθηκε στο Καλβ της Βυρτεμβέργης στη Γερμανία το 1877. Ξεκίνησε να εργάζεται ως βιβλιοπώλης και, παράλληλα, συνέγραφε. Έγινε γρήγορα γνωστός με τα ποιήματα και τα μυθιστορήματά του. Το 1904 δημοσίευσε το πρώτο του μυθιστόρημα, "Πήτερ Κάμεντσιντ". Το 1946 τιμήθηκε με το βραβείο Γκαίτε και το Βραβείο Νόμπελ Λογοτεχνίας και το 1955 με το βραβείο Ειρήνης του Γερμανικού Συνδέσμου Εμπορίας Βιβλίων. Απεβίωσε στις 9 Αυγούστου του 1962.

Κεντρικό θέμα του έργου του είναι η υπαρξιακή θρησκευτική προβληματική του ανθρώπου. Στα έργα του ("Ντέμιαν", "Σιντάρτα", "Ο λύκος της στέππας", κ.α.) συναντώνται συχνά μοτίβα του γερμανικού ρομαντισμού, θέματα από την ινδική και κινεζική φιλοσοφία και ψυχαναλυτικές θεωρίες.
Ιερακόμορφα

Τα Ιερακόμορφα "(Falconiformes)" είναι μία Τάξη της Ομοταξίας Πουλιά. Η ταξινόμηση της δεν είναι ακόμα ξεκάθαρη αλλά η πιο αποδεκτή συμπεριλαμβάνει 4 οικογένειες. Σε αυτή την Τάξη υπάγονται όλα τα ημερόβια αρπακτικά που είναι γύρω στα 300 είδη. Τα συναντάμε σε όλες τις ηπείρους
Ναζισμός

Η [[σβάστικα]], χαρακτηριστικό σύμβολο του Ναζισμού|εναλλ.=
Ο Ναζισμός ή Εθνικοσοσιαλισμός (γερμ. '"Nationalsozialismus") ήταν η ιδεολογία του Εθνικοσοσιαλιστικού Γερμανικού Εργατικού Κόμματος (NSDAP), το οποίο επέβαλε δικτατορικό καθεστώς στη Γερμανία από το 1933 μέχρι το 1945, καθώς και συναφών κινημάτων σε άλλες χώρες. Αναπτύχθηκε, ως ιδιαίτερη και ορμητική μορφή φασισμού, υπό την επίδραση του παγγερμανισμού, του νεοσυντηρητισμού και διάφορων φοβιών και προκαταλήψεων, εκμεταλλευόμενος τις συνθήκες κρίσης της δεκαετίας του 1920 στη Γερμανία.

Ένας από τους κύριους σκοπούς του ναζισμού ήταν η αντικατάσταση του δημοκρατικού συστήματος από ολοκληρωτικό καθεστώς το οποίο θα βασιζόταν, σύμφωνα με τους ισχυρισμούς του, στην αρχή της «κοινότητας» με την έννοια της εθνικής και βιολογικής ενότητας με επικεφαλής τον αρχηγό (Φύρερ), δηλαδή τον Χίτλερ. Η κοινότητα αυτή θα κινητοποιούνταν σύσσωμη στην πολεμική προσπάθεια για δημιουργία ζωτικού χώρου και επικράτηση της ανώτερης φυλής απέναντι στις υπόλοιπες, παραμερίζοντας επιμέρους οικονομικά συμφέροντα και την πάλη των τάξεων. Ο ναζισμός προωθούσε και σοσιαλιστικές ιδέες οι οποίες έρχονταν σε αντίθεση με το καπιταλιστικό σύστημα όπως δημόσιο έλεγχο των μέσων παραγωγής, καταπολέμηση της τοκογλυφίας, μοίρασμα των κερδών των μεγάλων επιχειρήσεων, δημοτικοποίηση των εμπορικών καταστημάτων και υπενοικίασή τους σε μικρούς επιχειρηματίες. Μεταξύ των αντιλήψεων που επικρατούν στον ναζισμό, συγκαταλέγονται ο κοινωνικός δαρβινισμός, ο ρατσισμός και αντισημιτισμός, ο αντικομμουνισμός. Οι ιδεολογικές αρχές του εθνικοσοσιαλισμού και η εφαρμογή τους στην πράξη οδήγησαν στον Β΄ Παγκόσμιο πόλεμο και στο Ολοκαύτωμα με τη γενοκτονία Εβραίων, Ρομά και άλλων εθνοτικών, πολιτικών και κοινωνικών ομάδων σε στρατόπεδα εξόντωσης. Κινήσεις που, μετά τον Β΄ παγκόσμιο πόλεμο, επιδιώκουν την αναβίωση του ναζισμού ονομάζονται νεοναζιστικές.
Μαρία Φαραντούρη

<br>
Η Μαρία Φαραντούρη (28 Νοεμβρίου 1947) είναι μία από τις σημαντικότερες Ελληνίδες τραγουδίστριες με διεθνή απήχηση.
Νομός Μαγνησίας

Ο νομός Μαγνησίας είναι ένας από τους 51 νομούς της Ελλάδας. Από το 2011 και σύμφωνα με το Πρόγραμμα «Καλλικράτης» διασπάστηκε σε δύο νέες περιφερειακές ενότητες: Π.Ε. Μαγνησίας και Π.Ε. Σποράδων.

Περιλαμβάνει γεωγραφικά την περιοχή της Μαγνησίας στη Θεσσαλία και τα νησιά των Βόρειων Σποράδων Αλόννησο, Σκιάθο και Σκόπελο. Έχει έκταση 2.636 τ.χλμ. και πληθυσμό 208.500 κατοίκους (απογραφή 2011).

Πρωτεύουσα του νομού είναι ο Βόλος με πληθυσμό 144.420 κατοίκους. Δεύτερη σε πληθυσμό είναι η επαρχία Αλμυρού, αγροτική κυρίως περιοχή που ασχολείται με την καλλιέργεια βάμβακος, σιτηρών, ντομάτας και αμυγδάλων. 

Για πλήρη κατάλογο των πόλεων και οικισμών του νομού, δείτε επίσης Διοικητική διαίρεση νομού Μαγνησίας
Άγιος Νικόλαος

Ο Άγιος Νικόλαος (15 Μαρτίου 270 – 6 Δεκεμβρίου 343) είναι Έλληνας Μικρασιάτης άγιος της Ανατολικής Ορθόδοξης και της Ρωμαιοκαθολικής Εκκλησίας. Ήταν επίσκοπος στα Μύρα της Λυκίας (Μικρά Ασία), γι' αυτό και αναφέρεται και ως "Νικόλαος Μύρων", ενώ στη Δύση αναφέρεται και ως "Νικόλαος του Μπάρι", καθώς στο Μπάρι βρίσκονται τα λείψανά του.
Σαν Σαλβαδόρ

Το Σαν Σαλβαδόρ (Ισπανικά: "San Salvador") είναι η πρωτεύουσα του Ελ Σαλβαδόρ. Είναι η πρωτεύουσα του Διαμερίσματος Σαν Σαλβαδόρ.
Κούρουφ

Το Κούρουφ (πολωνικά: "Kurów") είναι χωριό της νοτιοανατολικής Πολωνίας και βρίσκεται ανάμεσα στο Πουουάβι και το Λούμπλιν, στον ποταμό Κουρούφκα. Είναι πρωτεύουσα μιας ξεχωριστής γκμίνα (δήμος) εντός της διοικητικής περιοχής του Λούμπλιν και έχει περίπου 2.817 κάτοικους (απογραφή του 2015).
Μεγάλη Δημοκρατία της Κεντρικής Αμερικής

Η Δημοκρατία της Κεντρικής Αμερικής (επισήμως: η "Μεγάλη Δημοκρατία της Κεντρικής Αμερικής") ήταν μια προσπάθεια να ενωθούν οι Κεντρό Αμερικανικές χώρες Ονδούρα, Νικαράγουα και Ελ Σαλβαδόρ σε ένα κράτος, που διήρκεσε από το 1896 ως το 1898. Ήρθε ως επακόλουθο της αποτυχίας των Ενωμένων Επαρχιών της Κεντρικής Αμερικής.
Κόλπος του Φονσέκα

Ο Κόλπος του Φονσέκα (Ισπανικά: Golfo de Fonseca) είναι κόλπος στην Κεντρική Αμερική, συνορεύοντας με το Ελ Σαλβαδόρ, την Ονδούρα και τη Νικαράγουα. 

Το 1849, ο Έφραιμ Σκουάιερ διαπραγματεύτηκε μια συμφωνία για τις ΗΠΑ για την κατασκευή ενός καναλιού κατά μήκος της Ονδούρας από την Καραϊβική Θάλασσα ως τον Κόλπο. Ο Φρέντερικ Τσάτφιλντ, Βρετανός διοικητής στην Κεντρική Αμερική, φοβήθηκε πως η Αμερικάνικη παρουσία στην Ονδούρα θα αποσταθεροποιούσε την Βρετανική Ακτή Μοσκίτο, και έστειλε τον στόλο του να καταλάβει το νησί. Ωστόσο, σύντομα ο Σκουάιερ απαίτησε από τους Άγγλους να φύγουν, αφού είχε προεξοφλήσει την κατάληψη και διαπραγματεύτηκε την προσωρινή εκχώρηση των νησιών στις Ηνωμένες Πολιτείες. Ο Τσάτφιλντ δεν μπορούσε παρά να συμμορφωθεί.

Και οι τρεις χώρες - Ονδούρα, Ελ Σαλβαδόρ και Νικαράγουα - με ακτογραμμές κατά μήκος του κόλπου έχουν εμπλακεί σε μακρές διαφωνίες για τα δικαιώματα στον κόλπο και τα νησιά εντός αυτού. Το 1992 ένα σώμα του Διεθνούς Δικαστηρίου Δικαιοσύνης αποφάσισε επί της Εδαφικής, Νησιωτικής και Θαλάσσιας Συνοριακής Διαμάχης, της οποίας μέρος ήταν και η διαμάχη επί του κόλπου. Το Δικαστήριο όρισε πως το Ελ Σαλβαδόρ, η Ονδούρα και η Νικαράγουα θα έπρεπε να μοιραστούν τον έλεγχο επί του Κόλπου του Φονσέκα. Στο Ελ Σαλβαδόρ παραχωρήθηκαν τα νησιά Μεανγκέρα και Μεανγκερίτα, και στην Ονδούρα το νησί Ελ Τίγρε.
Οδοντογλυφίδα

thumb|Οδοντογλυφίδα
Η οδοντογλυφίδα είναι ένα μυτερό αντικείμενο το οποίο χρησιμοποιείται για το καθάρισμα των διακένων των δοντιών από υπολείμματα τροφών. Οι οδοντογλυφίδες είναι συνήθως φτιαγμένες από ξύλο και σπανιότερα από πλαστικό ή άλλα υλικά. Στο παρελθόν τις έφτιαχναν από φτερά χήνας, από ελεφαντοστό ή και από μέταλλο.
Κομμουνιστικό Κόμμα του Ελ Σαλβαδόρ

Το Κομμουνιστικό Κόμμα του Ελ Σαλβαδόρ (Ισπανικά: Partido Comunista de El Salvador) ήταν το επίσημο Κομμουνιστικό πολιτικό κόμμα στο Ελ Σαλβαδόρ. Το 1980 ενώθηκε με άλλα τέσσερα αριστερά κομματα της χώρας - τα FPL, RN, PRTC και ERP - για το σχηματισμό ενός επαναστατικού πολιτικο-στρατιωτικού μετώπου με την ονομασία "Frente Farabundo Martí para la Liberacion Nacional" (Μέτωπο Εθνικής Απελευθέρωσης Φαραμπούντο Μαρτί). Το FMLN διεξήγαγε αντάρτικο πόλεμο εναντίον της Σαλβαδοριανής κυβέρνησης, η οποία ήταν μια στρατιωτική δημοκρατία από τη δεκαετία του 1930. 

Το Κομμουνιστικό Κόμμα του Ελ Σαλβαδόρ και τα τέσσερα άλλα κόμματα συνέχισαν να υπάρχουν ως ξεχωριστές οργανώσεις κάτω από την ομπρέλα του FMLN καθόλη τη διάρκεια του εμφυλίου πολέμου του Ελ Σαλβαδόρ από το 1980 ως το 1992.

Όταν ο Σαλβαδοριανός εμφύλιος πόλεμος τελείωσε το 1992, το FMLN έγινε νόμιμο πολιτικό κόμμα και άρχισε να λαμβάνει μέρος στις εκλογές. Μετά τις εκλογές του 1994, το Κομμουνιστικό Κόμμα και τα τέσσερα άλλα κόμματα που αποτελούσαν το FMLN διαλύθηκαν ως ξεχωριστές οργανώσεις, συγχωνευόμενα σε ένα μόνο FMLN χωρίς ανταγωνιζόμενες εσωτερικές οργανώσεις. Σε αυτό το σημείο το Κομμουνιστικό Κόμμα του Ελ Σαλβαδόρ έπαυσε να υπάρχει ως ανεξάρτητη οντότητα, αν και πολλοί από τους ηγέτες του και τα μέλη του είναι ακόμα ορατοί στο FMLN. Για παράδειγμα, ο πρώην ηγέτης του Κομμουνιστικού Κόμματος Σαφίκ Χαντάλ ήταν ο προεδρικό υποψήφιος του FMLN για τις εκλογές του 2004. 

Το Κομμουνιστικό Κόμμα ιδρύθηκε από τον Μιγκέλ Μάρμολ τη δεκαετία του 1930. Κατά τη διάρκεια του Σαλβαδοριανού εμφυλίου πολέμου από το 1980 ως το 1992 ηγέτης του ήταν ο Σαφίκ Χαντάλ. Πριν απ'αυτόν, ηγέτης του ΚΚ ήταν ο Καγιετάνο Κάρπιο κατά τη δεκαετία του 1960, προτού φύγει από το ΚΚ και σχηματίσει το FPL εξαπολύοντας ένοπλο αγώνα ενάντια στη δικτατορία το 1970. 

Στις 27 Μαΐου 2005, μια ομάδα Σαλβαδοριανών παλιών και νέων κομμουνιστών, θεωρώντας τη διάλυση του Σαλβαδοριανού Κομμουνιστικού Κόμματος ιστορικό λάθος, ξεκίνησαν μια προσπάθεια να επανιδρύσουν το Κομμουνιστικό Κόμμα. Η προσπάθεια αυτή κατέληξε στην πραγματοποίηση, στις 17 Δεκεμβρίου 2006, του Συνεδρίου της Επανίδρυσης του Σαλβαδοριανού Κομμουνιστικού Κόμματος.

Κατηγορία:Κομμουνιστικά κόμματα στο Ελ Σαλβαδόρ
Αγουστίν Φαραμπούντο Μαρτί

Ο Αγουστίν Φαραμπούντο Μαρτί (Agustín Farabundo Martí, 5 Μαΐου 1893 - 1 Φεβρουαρίου 1932) ήταν Σαλβαδοριανός επαναστάτης. Είναι γνωστός ως μάρτυρας της Αριστεράς και συνεργάστηκε με τον ηγέτη των ανταρτών στη Νικαράγουα, Αουγούστο Σαντίνο.
Ομοσπονδιακή Δημοκρατία της Κεντρικής Αμερικής

Οι Ενωμένες Επαρχίες της Κεντρικής Αμερικής (ΕΕΚΑ) ήταν χώρα που υπήρξε στην Κεντρική Αμερική από τον Ιούλιο του 1823 μέχρι περίπου το 1840. Είχε σκοπό να είναι μια ομοσπονδιακή δημοκρατία κατά τα πρότυπα των ΗΠΑ. Το σύμβολο και η σημαία του έθνους από το 1823-1824 αναφερόταν στην ομοσπονδία ως "Provincias Unidas del Centro de América" (Ενωμένες Επαρχίες της Κεντρικής Αμερικής), αλλά το σύνταγμά του 1824, σύμβολο και σημαία το αποκαλούσαν Ομοσπονδιακή Δημοκρατία της Κεντρικής Αμερικής ("República Federal de Centroamérica / Centro América"). Στην Αγγλική γλώσσα αναφέρεται μερικές φορές και ως Ηνωμένες Πολιτείες της Κεντρικής Αμερικής ("United States οf Central America").

Η ΕΕΚΑ αποτελείτο από τα κράτη Γουατεμάλα, Ελ Σαλβαδόρ, Ονδούρα, Νικαράγουα και Κόστα Ρίκα. Τη δεκαετία του 1830 προσθέθηκε ένα επιπλέον κράτος, το Λος Άλτος, με την πρωτεύουσά του στο Κετσαλτενάνγκο, καταλαμβάνοντας μέρη των σημερινών ορεινών περιοχών της Γουατεμάλας και την Μεξικανική πολιτεία Τσιάπας. Κατά την περίοδο 1838-1840 η ομοσπονδία διαλύθηκε από εμφύλιο πόλεμο.
Μποστ

Ο Μέντης Μποσταντζόγλου(πραγματικό ονοματεπώνυμο Χρύσανθος Βοσταντζόγλου, καλλιτεχνικό ψευδώνυμο Μποστ)(Κωνσταντινούπολη 23 Μαΐου 1918 - Αθήνα 13 Δεκεμβρίου 1995) ήταν Έλληνας σκιτσογράφος και γελοιογράφος, θεατρικός συγγραφέας, στιχουργός και ζωγράφος.
Δακική γλώσσα

H Δακική γλώσσα ήταν Ινδοευρωπαϊκή γλώσσα και ομιλείτο από τους αρχαίους λαούς της Δακίας. Θεωρείται γενικά ότι ανήκει στον ίδια κλάδο με τη Θρακική. 

Πολλά από τα χαρακτηριστικά της Δακικής γλώσσας είναι άγνωστα και αμφισβητούμενα, καθώς λείπουν σχεδόν παντελώς οι γραπτές μαρτυρίες. Όσα γνωρίζουμε για τη γλώσσα προέρχονται από:

* Τοπωνύμια, Υδρωνύμια, ονόματα (περιλαμβανομένων των ονομάτων των βασιλέων) και δακικές ονομασίες για πενήντα φυτά περίπου γραμμένα στην αρχαία Ελληνική και σε αρχαίες ρωμαϊκές πηγές (βλ. Κατάλογος ονομάτων δακικών φυτών).

* Βασικές λέξεις που βρίσκονται στις σύγχρονες Λατινογενείς γλώσσες, που ομιλούνταν σχεδόν σε όλα τα σημεία όπου ζούσαν οι Δάκες. Υπάρχουν περίπου 400 λέξεις αβέβαιης προέλευσης (όπως η "brânză"=τυρί, "balaur"=δράκων, κ.λπ.), ορισμένες από τις οποίες έχουν ομόρριζες λέξεις στην Αλβανική. Αυτές οι λέξεις πιθανώς εισήχθησαν από την Δακική γλώσσα σε αρχαίες εποχές και συνιστούν υπολείμματα της Δακικής. 

* Δακικά κείμενα: Το "Decebalus Per Scorilo" είναι το μεγαλύτερο γνωστό κείμενο. Ο ρωμαίος ποιητής Οβίδιος έμαθε την Δακική κατά την περίοδο της εξορίας του στο Τόμις (Tomis) -τη σημερινή Κοστάντζα (Constanţa)- στη Δακία. Συνέθεσε ποιήματα σε αυτή τη γλώσσα αλλά δεν σώθηκαν.
Κλοντιόνε

Ο Κλοντιόνε ("Clodione" ή "Clodio", πέθανε το 450) θεωρείται ο πρώτος Βασιλιάς των Σαλιων Φράγκων και ο γενάρχης της Οικογένειας των Μεροβίγγειων "(Merovingi)". Στην εποχή του οι Φράγκοι επιτέθηκαν και κατέλαβαν Ρωμαϊκά εδάφη στην Βαλλωνική Περιοχή, έφτασαν νότια μέχρι τον ποταμό Σομ δημιουργώντας μία βάση μέσα στην Ρωμαϊκή αυτοκρατορία. Δεν υπάρχουν καθόλου πληροφορίες σχετικά με την καταγωγή του αλλά έχει γίνει αποδεκτό ότι προέρχεται από τους Σαλίους των Ρωμαϊκών πηγών του 4ου αιώνα. 
Υπάρχουν διάφοροι θρύλοι σχετικά με τον Κλοντιόνε. Λέγεται, ότι το γένος του καταγόταν από τους Αρκαδείς της αρχαίας Ελλάδας, ενώ μία άλλη θεωρία θέλει τον Κλοντιόνε να είναι απόγονος του Πρίαμου βασιλιά της Τροίας.
Μεροβίγγειοι

Οι Μεροβίγγειοι ή Δυναστεία των Μεροβίγγειων ήταν η βασιλική οικογένεια που κυβέρνησε τους Φράγκους από τα μέσα του 5ου αιώνα μέχρι το 751. Ο όρος "Βασιλιάς των Φραγκων" εμφανίζεται για πρώτη φορά στην βόρεια Γαλατία, όλοι οι Φράγκοι ενώθηκαν από την εξουσία τους (509). Οι κατακτήσεις συνεχίστηκαν, όταν ηττήθηκαν οι Βησιγότθοι (507) και οι Βουργουνδοί (534) επεκτάθηκαν στην Ραετία (537), οι Αλαμαννοί, οι Βαυαροί και οι Σάξονες δέχτηκαν την ηγεμονία τους. Το βασίλειο των Μεροβίγγειων ήταν το ισχυρότερο σε ολόκληρη την δυτική Ευρώπη όταν έπεσε η Δυτική Ρωμαϊκή Αυτοκρατορία. Ο όρος "Μεροβίγγειοι" προέρχεται από το Λατινικό "Μεροβίγγι" που μεταφράζεται "γιοι του Μεροβαίου", ένας Φραγκικός όρος παρόμοιος με τον αρχαίο Αγγλικό "Μεροβιόβινγκ" με την παραδοσιακή Γερμανική κατάληξη "-ινγκ". Το όνομα ορίζει την καταγωγή των βασιλέων της δυναστείας από τον γενάρχη Μεροβαίο. Σε αντίθεση με τις υπόλοιπες Άγγλο-Σαξονικές δυναστείες οι Μεροβίγγειοι βασιλείς δεν διεκδίκησαν την καταγωγή τους από κάποιον θεό και δεν έγιναν αντικείμενο λατρείας. Οι Μεροβίγγειοι βασιλείς είχαν μακριά μαλλιά για να διακριθούν από τους υπόλοιπους Φράγκους που είχαν κοντά, οι σύγχρονες πηγές τους καταγράφουν σαν "μακρυμάλληδες βασιλείς". Ένα μέλος της οικογένειας που έκοβε τα μαλλιά του δεν είχε δικαιώματα να γίνει βασιλιάς και πήγαινε συνήθως σε μοναστήρι. 

Οι Μεροβίγγειοι είχαν συνήθως ισχυρά ονόματα, από το όνομα "΄Κλόβις" προέρχεται το μετέπειτα όνομα των Γάλλων βασιλέων "Λουδοβίκος" αφού ο Οίκος των Καπετιδών ήταν παρακλάδι τους. Ο πρώτος γνωστός Μεροβίγγειος βασιλιάς ήταν ο Χιλδέριχος Α΄, ο γιος του Κλόβις Α΄ βαπτίστηκε χριστιανός χάρη στην σύζυγο του Κλοτίλδη και έγινε βασιλιάς όλων των Φράγκων. Οι γιοι του μοίρασαν το βασίλειο του πατέρα τους, από τότε το βασίλειο έμεινε χωρισμένο με εξαίρεση τέσσερις περιόδους (558 - 561, 613 - 623, 629 - 634, 673 - 675), μετά την πτώση τους (679) διαιρέθηκε ξανά μόνο μια φορά (717 - 718). Οι περιοχές που χωρίστηκε έμειναν γνωστές αργότερα σαν Νευστρία, Αυστρασία, Βουργουνδία και Ακουιτανία.
Τον τελευταίο αιώνα της βασιλείας τους οι Μεροβίγγειοι είχαν διακοσμητικό ρόλο, την πραγματική εξουσία ασκούσε ο Μαγιορδόμος των ανακτόρων. Ο Μαγιορδόμος Γριμοάλδος Α΄ επιχείρησε να ανατρέψει την δυναστεία τοποθετώντας στον θρόνο της Αυστρασίας τον γιο του Χιλδεβέρτο, ο Γριμοάλδος συνελήφθη και εκτελέστηκε αλλά ο γιος του κυβερνούσε μέχρι την αποκατάσταση της δυναστείας (662). Όταν πέθανε ο Θευδέριχος Δ΄ (737) ο Κάρολος Μαρτέλος εξακολουθούσε να κυβερνάει χωρίς βασιλιά μέχρι τον δικό του θάνατο (741). Η δυναστεία αποκαταστάθηκε (743) αλλά ο γιος του Καρόλου Μαρτέλου Πιπίνος ο Βραχύς εκθρόνισε τον τελευταίο Μεροβίγγειο βασιλιά Χιλδέριχο Γ΄ και τον διαδέχθηκε στον θρόνο (751), από τότε κυβέρνησε η Δυναστεία των Καρολιδών.
Σχέδιο «Καποδίστριας»

Πρόγραμμα «Καποδίστριας» ή Σχέδιο «Καποδίστριας» ή Νόμος Καποδίστρια είναι η συνηθισμένη ονομασία του νόμου 2539/97 του ελληνικού κράτους. Πήρε το όνομά του από τον Ιωάννη Καποδίστρια, πρώτο κυβερνήτη της Ελλάδος μετά την απελευθέρωσή της από την Οθωμανική Αυτοκρατορία. Σύμφωνα με τον νόμο έγινε συνένωση των κοινοτήτων σε μεγαλύτερους δήμους με σκοπό τη βελτιστοποίηση της δημόσιας διοίκησης στο επίπεδο της τοπικής αυτοδιοίκησης. Η διοικητική διαίρεση που προέκυψε με το νόμο αυτό ίσχυσε μέχρι το τέλος του 2010, οπότε και αντικαταστάθηκε από τη νέα διοικητική διαίρεση που προβλέπει το σχέδιο «Καλλικράτης».
Το 2006 με τροπολογία που ψηφίστηκε στη Βουλή αναγνωρίστηκαν επίσημα ως ξεχωριστές κοινότητες τα Ζωνιανά Ρεθύμνου, το Βραχάσι Λασιθίου και η Τσαριτσάνη Λάρισας.

Ο Νόμος «Καποδίστρια» εισήγαγε το νέο όρο των «δημοτικών διαμερισμάτων» (οι πρώην κοινότητες). Λόγω της κατάργησης των κοινοτήτων και την μετατροπή τους σε δημοτικά διαμερίσματα εντός των δήμων έτυχε σημαντικής αντίδρασης σε ορισμένες περιοχές.
Κάιλ ΜακΛάχλαν

200px|right|thumb|Ο Κάιλ ΜακΛάχλαν

O Κάιλ Μέριτ ΜακΛάχλαν ("") είναι Αμερικανός ηθοποιός.

Γεννήθηκε στις 22 Φεβρουαρίου 1959 στο Γιακίμα (Yakima) της πολιτείας Ουάσιγκτον. Η μητέρα του ήταν διευθύντρια δημοσίων σχέσεων, ενώ ο πατέρας του ήταν χρηματιστής και δικηγόρος. Η καταγωγή της οικογένειας είναι, όπως δείχνει και το όνομα, από τη Σκωτία.

Έγινε γνωστός από τους ρόλους που έπαιξε στις σειρές "Twin Peaks" (1990-1991, 2017) και "Sex And The City", όπως και στις ταινίες "Μπλε Βελούδο" ("Blue Velvet"), "Ο Ύποπτος Κόσμος του Τουίν Πικς" ("Twin Peaks: Fire Walk with Me", 1992), "Dune", "Το Πλάσμα: Ένα νέο είδος μανιακού εγκληματία" ("The Hidden"), "Η Δίκη" ("The Trial") και "Άμλετ 2000" ("Hamlet").
Ευκλείδειο διάνυσμα

thumb|150 px|right|Ένα διάνυσμα αναπαρίσταται με ένα βέλος.Ευκλείδειο διάνυσμα ή απλά "διάνυσμα" ή "άνυσμα" καλείται γενικά το προσανατολισμένο ευθύγραμμο τμήμα επί του οποίου παριστάνονται τόσο στα μαθηματικά όσο και στις Φυσικές επιστήμες ιδίως στη Μηχανική διάφορα μεγέθη (δύναμης, ταχύτητας, ροπής κλπ) περιέχοντας συνάμα και τις έννοιες της διεύθυνσης και της φοράς.

Υπάρχουν ορισμένα μεγέθη όπως η μάζα, η θερμοκρασία και η απόσταση τα οποία προσδιορίζονται μόνο με το μέτρο τους, (στη φυσική χρειάζεται και η κατάλληλη μονάδα μέτρησης). Τα μεγέθη αυτά ονομάζονται "μονόμετρα" ή "βαθμωτά".

Υπάρχουν όμως και μεγέθη όπως η ταχύτητα, η δύναμη, η ορμή, η μετατόπιση κ.α. τα οποία για να προσδιοριστούν επακριβώς δεν είναι αρκετό να γνωρίζουμε μόνο το μέτρο τους (και τη μονάδα μέτρησης). Αυτά τα μεγέθη για να τα προσδιορίσουμε χρειάζεται να ξέρουμε επιπλέον και τη διεύθυνσή τους στο χώρο και τη φορά τους. Τέτοια μεγέθη ονομάζονται "διανυσματικά μεγέθη" ή και, απλώς, "διανύσματα".
Μαξιμιλιάνο Ερνάντες Μαρτίνες

Ο Μαξιμιλιάνο Ερνάντες Μαρτίνες ("Maximiliano Hernández Martínez", 21 Οκτωβρίου 1882 - 15 Μαΐου 1966) ήταν πρόεδρος του Ελ Σαλβαδόρ από το 1931 ως το 1944. Υπηρετώντας ως Υπουργός Άμυνας του Προέδρου Αρτούρο Αράουχο, κατέλαβε την εξουσία στη διάρκεια ενός ανακτορικού πραξικοπήματος, κεφαλοποιώντας την πολιτική αναταραχή που επήλθε από την κατάρρευση των τιμών του καφέ. Θαυμαστής του φασισμού, ο Ερνάντες Μαρτίνες ηγήθηκε μιας στρατιωτικής κυβέρνησης που ενεργά κατέστειλε την αντιπολίτευση, κυρίως την Σαλβαδοριανή αγροτική επανάσταση του 1932 της οποίας ηγήθηκε ο Φαραμπούντο Μαρτί, κατά την οποία χιλιάδες ιθαγενείς δολοφονήθηκαν και μόνο με την υποψία συνεργασίας με τους κομμουνιστές. Η σφαγή αυτή έμεινε γνωστή ως "La Matanza". Οι εκτιμήσεις για τον αριθμό των θυμάτων ποικίλλουν ανάμεσα στι 10.00 και 40.000. Επίσης δημιούργησε έναν ρατσιστικό νόμο για να κρατήσει τους μαύρους εκτός της χώρας. 

Ο Ερνάντες Μαρτίνες πίστευε στον αποκρυφισμό. Όταν ξέσπασε στο Σαν Σαλβαδόρ μια επιδημία ευλογιάς διέταξε να κρεμαστούν χρωματιστά φώτα γύρω από την πόλη, με την ελπίδα να γιατρευτούν οι άρρωστοι.

Κατά τη διάρκεια της θητείας του το Ελ Σαλβαδόρ γνώρισε σημαντική οικονομική ανάπτυξη αλλά και ακραία καταπίεση, έτσι το 1944 έχασε τη θέση του από την διάσημη μη βίαια "Απεργία των Πεσμένων Χεριών" στην οποία ηγήθηκαν φοιτητές. Κατά τη διάρκεια της μαζικής αυτής πολιτικής δράσης, η Σαλβαδοριανή κοινωνία είχε ολοκληρωτικά παραλύσει μέχρι να χάσει το αξίωμά του. Ο Ερνάντες Μαρτίνες έφυγε εξόριστος στην Ονδούρα. Η επανάσταση μεταφέρθηκε και στην Γουατεμάλα όπου εκδιώχθηκε ο Χόρχε Ουμπίκο. 

Μετά την εκδίωξή του ο Ερνάντες έζησε στην Ονδούρα μέχρι τη δολοφονία του. Έγινε ένας από τους γηραιότερους δολοφονημένους πολιτικούς.
Εθνικιστική Ρεπουμπλικανική Συμμαχία

Η Εθνικιστική Ρεπουμπλικανική Συμμαχία (Ισπανικά: Alianza Republicana Nacionalista ή ARENA) είναι συντηρητικό πολιτικό κόμμα στο Ελ Σαλβαδόρ. Ιδρύθηκε στις 30 Σεπτεμβρίου 1981 από τον Ρομπέρτο Ντ'Αουμπουισσόν με σκοπό να αντιτεθεί στην ρεφορμιστική στρατιωτική χούντα που κυβερνούσε το Ελ Σαλβαδόρ εκείνη την περίοδο. Αν και ο Ντ'Αουμπουισσόν είναι γνωστός για την ύποπτη συμμετοχή του στις δολοφονίες των ομάδων θανάτου, όπως και ολόκληρο το κόμμα του εκείνη την περίοδο, κατά το ειρηνικό μετεμφυλιακό περιβάλλον το κόμμα λειτουργεί με νομιμότητα σαν ένα κανονικό δεξιό κόμμα, όπως και το αριστερο Μέτωπο Εθνικής Απελευθέρωσης Φαραμπούντο Μάρτι ("FMLN"), πρώην αντάρτικη ομάδα, είναι σήμερα το βασικό αντιπολιτευτικό κόμμα στη χώρα.

Μέλος του κόμματος ήταν ο Πρόεδρος Φρανσίσκο Φλόρες (1999-2004), όπως και οι δύο προκάτοχοί του, Αλφρέντο Κριστιάνι και Αρμάντο Καλντερόν Σολ. 

Στις βουλευτικές εκλογές, που διεξήχθησαν στις 16 Μαρτίου του 2003, το κόμμα κέρδισε το 32,0% των ψήφων και 27 από τις 84 έδρες στην Νομοθετική Συνέλευση. Ο επιτυχημένος υποψήφιος του κόμματος στις προεδρικές εκλογές του 2004 στο Ελ Σαλβαδόρ ήταν ο Τόνι Σάκα. Στις 21 Μαρτίου 2004 ο Σάκα κέρδισε τον Σαφίκ Χαντάλ, υποψήφιο από το Μέτωπο Εθνικής Απελευθέρωσης Φαραμπούντο Μαρτί, με διαφορά 58% έναντι 36% και συμμετοχή 70%. Ορκίστηκε ως πρόεδρος την 1η Ιουνίου του 2004. 

Κατηγορία:Πολιτικά κόμματα του Ελ Σαλβαδόρ
Κατηγορία:Εθνικιστικά κόμματα
Μονή Κωνσταμονίτου

Η Ιερά Πατριαρχική και Σταυροπηγιακή Μονή Κωνσταμονίτου είναι μία εκ των είκοσι μονών του Αγίου Όρους και κατατάσσεται εικοστή (20η) στην ιεραρχική τάξη των Αγιορείτικων Μονών.

Καθηγούμενος της Ιεράς Μονής είναι ο Αρχιμανδρίτης Χαράλαμπος Κωνσταμονίτης.
Ιμπν Χαλντούν

thumb|right|Ιμπν Χαλντούν
Ο Ιμπν Χαλντούν (πλήρες όνομα: "Αμπού Ζαΐντ Αμπντ αλ Ραχμάν ιμπν Μοχάμεντ ιμπν Χαλντούν αλ-Χαντραμί", 27 Μαΐου 1332/732 έτος Εγίρας - 19 Μαρτίου 1406/808) ήταν Άραβας μουσουλμάνος ιστοριογράφος και ιστορικός που γεννήθηκε στην περιοχή της σημερινής Τυνησίας και θεωρείται ένας από τους προδρόμους της μοντέρνας ιστοριογραφίας, κοινωνιολογίας και πολιτικής οικονομίας. Το πιό γνωστό έργο του είναι τα "Μουκαντίμα" (Προλεγόμενα) (). Πέθανε στο Κάιρο.
Μονή Φιλοθέου

thumb|250px|Το εσωτερικό της μονής Φιλοθέου
thumb|250px|Εξωτερική άποψη της μονής
Η Ιερά Πατριαρχική και Σταυροπηγιακή Μονή Φιλοθέου είναι μία εκ των είκοσι μονων του Αγίου Όρους και κατατάσσεται δωδέκατη (12η) στην ιεραρχική τάξη των Αγιορείτικων Μονών.

Καθηγούμενος της Ιεράς Μονής είναι ο Αρχιμανδρίτης Νικόδημος Φιλοθεΐτης.
Διδακτική των φυσικών επιστημών

μικρογραφία|Διδακτική των φυσικών επιστημών
Η διδακτική των φυσικών επιστημών αποτελεί τον επιστημονικό κλάδο που έχει ως σκοπό τη μελέτη και βελτίωση της διδασκαλίας των φυσικών επιστημών (φυσική, χημεία, βιολογία, γεωλογία). Κάτι τέτοιο θεωρείται πως γίνεται εφικτό μέσα από τη μελέτη υπαρχόντων διδακτικών τεχνικών, αλλά και τη διερεύνηση και δοκιμαστική εφαρμογή νέων. Για προφανείς μάλλον λόγους, ο επιστημονικός αυτός κλάδος συχνά διαχωρίζεται σε διδακτική της φυσικής, διδακτική της χημείας, διδακτική της βιολογίας και διδακτική της γεωλογίας.
Καραϊβική Θάλασσα

thumb|right|250px|Η Θάλασσα της Καραϊβικής
thumb|250px|right|Χάρτης της Κεντρικής Αμερικής και της Καραϊβικής
Η Καραϊβική Θάλασσα είναι τροπικό σώμα νερού, όμορο του Ατλαντικού ωκεανού και νοτιοανατολικά του Κόλπου του Μεξικού. Καλύπτει το μεγαλύτερο μέρος της Καραϊβικής Τεκτονικής Πλάκας και περικλείεται στο νότο από την Βενεζουέλα, την Κολομβία και τον Παναμά, δυτικά από την Κόστα Ρίκα, τη Νικαράγουα, την Ονδούρα, τη Γουατεμάλα, τη Μπελίζ και την χερσόνησο Γιουκατάν του Μεξικού, στο βορρά από τα νησιά των Μεγάλων Αντιλλών την Κούβα, την Ισπανιόλα την Τζαμάικα και το Πουέρτο Ρίκο, και ανατολικά από τις Μικρές Αντίλλες. 

Η Καραϊβική Θάλασσα είναι μία από τις μεγαλύτερες αλμυρές θάλασσες και έχει έκταση περίπου 2.754.000 χλμ². Το βαθύτερο σημείο της θάλασσας είναι η Τάφρος Κέιμαν, μεταξύ της Κούβας και της Τζαμάικα, στα 7.686 μέτρα κάτω από το επίπεδο της θάλασσας. 

Ολόκληρη η περιοχή της Καραϊβικής Θάλασσας, ιδιαίτερα τα πολυάριθμα νησιά, είναι γνωστή ως Καραϊβική.
Θάλεια Φλωρά-Καραβία

Η Θάλεια Φλωρά-Καραβία (Σιάτιστα, 1871 – Αθήνα, 1960) ήταν μια από τις σημαντικότερες και παραγωγικότερες Ελληνίδες ζωγράφους. Το έργο της δεν έχει ακόμη καταλογογραφηθεί πλήρως. Είναι όμως βέβαιο ότι οι ελαιογραφίες της ξεπερνούν τις 2.500, ενώ μεγάλος είναι και ο αριθμός των σχεδίων και υδατογραφιών της.
Παντελής Πουλιόπουλος

Ο Παντελής Πουλιόπουλος (10 Μαρτίου 1900 - 6 Ιουνίου 1943) ήταν κομμουνιστής ηγέτης και Γραμματέας της Κεντρικής Επιτροπής του Κομμουνιστικού Κόμματος Ελλάδας (ΚΚΕ) από το 1924 έως το 1926. Υπήρξε ιδρυτής του τροτσκιστικού ρεύματος στην Ελλάδα. Εκτελέστηκε από τους Ιταλούς τον Ιούνιο του 1943 στο Κούρνοβο μαζί με 105 άλλους αγωνιστές.
Αββάς Κωνσταντίνος

Ο Αββάς Κωνσταντίνος (γαλλ. "L'Abbé Constantin") είναι μυθιστόρημα του Γάλλου θεατρικού συγγραφέα και μυθιστοριογράφου Λουδοβίκου Αλεβύ, (Ludovic Halévy), δημοσιευμένο το 1882. Το μυθιστόρημα γνώρισε μεγάλη επιτυχία εκείνη την εποχή, και έκτοτε έκανε αμέτρητες εκδόσεις. Μάλιστα, άνοιξε και την πόρτα της Γαλλικής Ακαδημίας στον συγγραφέα του, ο οποίος την πέρασε το 1884. 
Το 1877 διασκευάστηκε σε θεατρικό έργο, ενώ έγινε και κινηματογραφική ταινία, την περίοδο του βωβού κινηματογράφου και μάλιστα τρεις φορές - 1916 (Η.Π.Α), 1925 (Γαλλία), 1933(Γαλλία).
Έλεν Κλαρκ

Η Έλεν Ελίζαμπεθ Κλαρκ ("Helen Elizabeth Clark") (26 Φεβρουαρίου 1950-) είναι πολιτικός της Νέας Ζηλανδίας. Διετέλεσε πρωθυπουργός από τον Δεκέμβριο του 1999 ως το 2008. Κατά τη θητεία της Έλεν Κλαρκ ως πρωθυπουργού η Νέα Ζηλανδία γνώρισε οικονομική ανάπτυξη. Κατά τις εκλογές του 2005 η Νέα Ζηλανδία είχε την μικρότερη ανεργία από όλα τα βιομηχανικά κράτη.
Εργατικό Κόμμα της Νέας Ζηλανδίας

Το Εργατικό Κόμμα της Νέας Ζηλανδίας είναι πολιτικό κόμμα στη Νέα Ζηλανδία. Αυτοχαρακτηρίζεται ως κεντροαριστερό και σοσιαλιστικό φιλελεύθερο, και είναι ένα από τα δύο βασικά κόμματα της πολιτικής σκηνής της Νέας Ζηλανδίας από το 1935. Σήμερα, είναι το μεγαλύτερο κόμμα της αντιπολίτευσης και το δεύτερο μεγαλύτερο της χώρας μετά το Εθνικό Κόμμα, κατέχοντας 34 από τις 121 έδρες του Νεοζηλανδέζικου Κοινοβουλίου.

Σημερινή ηγέτης του είναι η Μόιρα Κόουτσουορθ.
Κοινοβούλιο της Νέας Ζηλανδίας

Το Κοινοβούλιο της Νέας Ζηλανδίας είναι το νομοθετικό σώμα της κυβέρνησης της Νέας Ζηλανδίας. 

Τεχνικά, ο όρος "Κοινοβούλιο" περικλείει και τον μονάρχη και τον κανονικά 120-εδρών Οίκο των Αντιπροσώπων, αλλά οι περισσότεροι άνθρωποι, με τον όρο "Κοινοβούλιο" λανθασμένα αναφέρονται μόνο στον Οίκο των Αντιπροσώπων. Η έννοια του κοινοβουλίου ως περικλείοντος και τους δύο θεσμούς ενισχύθηκε από την Πράξη Συντάγματος του 1986. 

Η Βρετανική Νεοζηλανδική Συνταγματική Πράξη του 1852 έδινε στη χώρα ένα κοινοβούλιο με δύο νομοθετικά σώματα, με τον Οίκο των Αντιπροσώπων ως Κάτω Βουλή και το Νομοθετικό Συμβούλιο ως Άνω Βουλή. Το Νομοθετικό Συμβούλιο καταργήθηκε το 1951 , με αποτέλεσμα το κοινοβούλιο να έχει σήμερα ένα νομοθετικό σώμα. Ο θεσμός απέκτησε πλήρη έλεγχο σε όλες τις υποθέσεις της Νέας Ζηλανδίας το 1947 με το πέρασμα του Θεσπίσματος Υιοθέτησης της Πράξης Γουέστμινστερ. 

Ουσιαστικά η Νέα Ζηλανδία ακολουθεί το κυβερνητικό Σύστημα Γουέστμινστερ.
Άνα Μαρία

Άνα Μαρία ("Ana María", 17 Μαΐου 1929 - 6 Απριλίου 1983) ήταν το πολεμικό ψευδώνυμο της Μέλιδα Ανάγια Μόντες ("Mélida Anaya Montes"), δεύτερης στη διοίκηση του Μετώπου Εθνικής Απελευθέρωσης Φαραμπούντο Μαρτί (FMLN), στο Ελ Σαλβαδόρ. 

Διανοούμενη, θεωρείτο ίνδαλμα μεταξύ των επαναστατριών γυναικών της περιοχής. Τελικά σκοτώθηκε από τους ίδιους τους συντρόφους της στις 6 Απριλίου 1983 στη Μανάγουα της Νικαράγουας, μετά από πολλές θυσίες κατά τη διάρκεια της ζωής της ως αντάρτισσα. 

Αργότερα, το FMLN κατηγόρησε τον Καγιετάνο Κάρπιο (μερικές φορές αποκαλούμενο "Χο Τσι Μιν της Λατινικής Αμερικής") ως το πρόσωπο που ήταν υπεύθυνο για το έγκλημα, και αυτός αυτοκτόνησε.
Καγιετάνο Κάρπιο

Ο Σαλβαδόρ Καγιετάνο Κάρπιο ("Salvador Cayetano Carpio", 6 Αυγούστου 1918 - 12 Απριλίου 1983), γνωστός και ως Διοικητής Μαρσιάλ, ήταν ο ιδρυτής και ηγέτης του Μετώπου Εθνικής Απελευθέρωσης Φαραμπούντο Μάρτι (FMLN). Μερικές φορές τον αποκαλούσαν "Χο Τσι Μιν της Λατινικής Αμερικής". 

Αυτοκτόνησε μετά την κατηγορία από το FMLN πως ήταν υπαίτιος για τη δολοφονία της δεύτερης στη διοίκηση του FMLN Άνα Μαρία στις 6 Απριλίου 1983 στη Μανάγουα, της Νικαράγουας.
Βαλκανικός γλωσσικός δεσμός

Βαλκανικός γλωσσικός δεσμός ή Balkansprachbund είναι το όνομα που έχει δοθεί στις ομοιότητες στη γραμματική, τη σύνταξη, το λεξιλόγιο και τη φωνολογία των γλωσσών των Βαλκανίων, αν και ανήκουν σε διαφορετικούς κλάδους της Ινδοευρωπαϊκής γλωσσικής οικογένειας, όπως της Ελληνικής, των λατινογενών, της Αλβανικής, και των σλαβικών γλωσσών.

Ενώ το κοινό λεξιλόγιο των γλωσσών είναι σχετικά μικρό, οι γραμματικές τους έχουν ένα μεγάλο βαθμό ομοιότητας, όπως η υιοθέτηση ενός κοινού πτωτικού συστήματος και η τάση προς την αναλυτικότητα.

Οι γλώσσες που μοιράζονται αυτές τις ομοιότητες είναι η ελληνική, η βλάχικη, μεγλενορουμάνικη, η ιστρορουμανική, η βουλγάρικη, η σλαβομακεδονική, η τορλακική σερβική και η αλβανική.
Καστελλόριζο

Το Καστελλόριζο ή, επισήμως, η Μεγίστη είναι ελληνικό νησί των Δωδεκανήσων στο Λύκιο Πέλαγος. Απέχει μόλις 1,25 ν.μ. από τις νοτιοδυτικές Μικρασιατικές ακτές, όπου ήταν πολύ έντονη η παρουσία του ελληνικού στοιχείου μέχρι την ανταλλαγή των πληθυσμών του 1922, και 72 ν.μ. από τη Ρόδο. Από τον Πειραιά απέχει 328 ν.μ. και 150 ν.μ. από την Κύπρο. Έχει έκταση 9,1 χλμ2 και μήκος ακτών 19,5 χλμ.

Σύμφωνα με την επίσημη απογραφή του 2011, έχει πληθυσμό 492 κατοίκων, που διαβιούν στον ομώνυμο οικισμό, ο οποίος είναι και ο μοναδικός στο νησί. Είναι η μεγαλύτερη (εξ ου και Μεγίστη) νήσος ενός μικρού συμπλέγματος, που ονομάζεται "σύμπλεγμα Καστελλόριζου" ή "σύμπλεγμα Μεγίστης" και περιλαμβάνει τις νησίδες και βραχονησίδες: Άγιος Γεώργιος, Αγριέλαια, Κουτσουμπάς, Μεγάλο Μαύρο Ποϊνί, Μικρό Μαύρο Ποϊνί, Πολύφαδος ένα, Πολύφαδος δύο, Ρω, Σαβούρα, Στρογγυλή, Τραγονέρα, Ψωμί και Ψωραδιά, που ανήκουν στην Ελλάδα, καθώς και κάποιες άλλες νησίδες, που ανήκουν στην Τουρκία. Οι προαναφερθείσες 14 νησίδες/βραχονησίδες αποτελούν τον Δήμο Μεγίστης, με την Στρογγυλή να αποτελεί το ανατολικότερο άκρο της ελληνικής επικράτειας.

Το νησί συνοδεύεται από μια μεγάλη ναυτική παράδοση, με έντονα τα σημάδια της ναυτικής και εμπορικής ανάπτυξης που κάποτε γνώρισε. Απέκτησε παγκόσμια προβολή το 1991, όταν γυρίστηκε εκεί η βραβευμένη με Oscar ταινία "Mediterraneo".
Μαριλίτα Λαμπροπούλου

Η Μαριλίτα Λαμπροπούλου (15 Ιουλίου 1974-) είναι Ελληνίδα ηθοποιός και σκηνοθέτης.
Αοτεαρόα

Αοτεαρόα (Aotearoa) είναι η ευρύτερα γνωστή και αποδεκτή Μάορι ονομασία για τη Νέα Ζηλανδία, η οποία αρχικά δήλωνε μόνο το Βόρειο Νησί.
Πόλεμοι Μουσκέτων

Οι Πόλεμοι Μουσκέτων ήταν μια σειρά μαχών που διεξήχθησαν μεταξύ διαφόρων φυλετικών ομάδων Μαορί στις αρχές της δεκαετίας του 1800, βασικά στο Βόρειο Νησί στη Νέα Ζηλανδία. Οι συγκρούσεις είχαν άμεσα επηρεαστεί από την απόκτηση μουσκέτων από τους Μαορί. Βόρειες φυλές, όπως οι αντίπαλες "Ngapuhi" και "Ngati Whatua", ήταν οι πρώτες που απέκτησαν πυροβόλα όπλα και επέφεραν σημαντικές απώλεις η μία στην άλλη , καθώς και σε γειτονικές φυλές, μερικές εκ των οποίων δεν είχαν δει ποτέ μουσκέτα. 

Εν καιρώ, όλες οι φυλές εμπορεύτηκαν την απόκτηση μουσκετών και η σύγκρουση τελικά έφτασε σε αδιέξοδο αφού αποδεκάτισε τον πληθυσμό μερικών φυλών και μετέβαλε δραστικά τα όρια μεταξύ των περιοχών που ελέγχονταν από τις διάφορες φυλές.
Δίχρωμο σαΐνι

Το Δίχρωμο σαΐνι "(Accipiter bicolor)" είναι ένα αρπακτικό της αμερικής. Ανήκει στην τάξη Ιερακόμορφα, στην οικογένεια Αετίδαι και στο Γένος Σαΐνι (Accipiter). Είναι επιδημητικό πτηνό της κεντρικής και νότιας Aμερικής.
Βασίλειο της Νέας Ζηλανδίας

Το Βασίλειο της Νέας Ζηλανδίας είναι η περιοχή στην οποία αρχηγός κράτους είναι η Βασίλισσα της Νέας Ζηλανδίας. Το Βασίλειο περιέχει τα κράτη Νήσοι Κουκ, Νέα Ζηλανδία, Νιούε, Τοκελάου και τις διεκδικήσεις της Νέας Ζηλανδίας στην Ανταρκτική (Εξάρτηση Ρος). Εντός του Βασιλείου υπάρχουν διαφορετικού τύποι αντιβασιλείας για κάθε μία από τις περιοχές--Γενικός-Κυβερνήτης, Κυβερνήτης, Διοικητής, Αντιπρόσωπος και Εκπρόσωπος σε επίπεδο Πρέσβη.
Φερντινάν ντε Σωσσύρ

Ο Φερντινάν ντε Σωσσύρ (γαλλικά: Ferdinand de Saussure) (26 Νοεμβρίου, 1857 − 22 Φεβρουαρίου, 1913) ήταν Ελβετός γλωσσολόγος. Υπήρξε ιδρυτής της μοντέρνας γλωσσολογίας και του στρουκτουραλισμού.
Πεκίνο

200px|thumb|Πλατεια Τιαν αν μεν (πύλη της θεϊκής ειρήνης)
200px|thumb|η επιχειρησιακή πόλη

Το Πεκίνο (北京, ) είναι η πρωτεύουσα της Λαϊκής Δημοκρατίας της Κίνας. Είναι η δεύτερη μεγαλύτερη πόλη της χώρας σε πληθυσμό μετά τη Σαγκάη. Έχει περίπου 14.500.000 κατοίκους. Το Πεκίνο αναγνωρίζεται ως πολιτικό, εκπαιδευτικό, και πολιτιστικό κέντρο της Λαϊκής Δημοκρατίας της Κίνας, ενώ η Σαγκάη και το Χονγκ Κονγκ υπερισχύουν στους οικονομικούς τομείς. Το Πεκίνο είναι μια από τις τέσσερις μεγάλες αρχαίες πρωτεύουσες της Κίνας.
Έκτορας

Ο Έκτορας ήταν γιος του Πριάμου και της Εκάβης και είναι ένα απ' τα κεντρικά πρόσωπα της "Ιλιάδας" και αρχηγός των Τρώων και των συμμάχων τους κατά την υπεράσπιση της Τροίας.
Έκτωρ Δούκας

Ο Έκτωρ Δούκας (Σμύρνη, 1885 – Αθήνα, 1969) ήταν διακεκριμένος Έλληνας ζωγράφος, που διαμόρφωσε ένα ιδιαίτερο ύφος ανάμεσα στον ακαδημαϊσμό, τον ιμπρεσιονισμό και τον εξπρεσιονισμό.
Κόλπος Χαουράκι

<br>

Ο Κόλπος Χαουράκι ("Hauraki Gulf") είναι κόλπος του Βορείου Νησιού στη Νέα Ζηλανδία. Ο κόλπος βρίσκεται ανάμεσα στο Ώκλαντ, την Χερσόνησο Κορομάντελ και τις Πεδιάδες Χαουράκι.
Μοριορί

Οι Μοριορί είναι ιθαγενής πληθυσμός στα Νησιά Τσάταμ ("Rekohu" στη Μοριορί γλώσσα), ανατολικά του αρχιπελάγους της Νέας Ζηλανδίας.
Λέων Δ΄

Ο Λέων Δ΄ ο Χάζαρος (25 Ιανουαρίου 750 - 8 Σεπτεμβρίου 780) ήταν Βυζαντινός αυτοκράτορας από το 775 έως το 780. Γιος του Κωνσταντίνου Ε΄ και της πριγκίπισσας των Χαζάρων Τσιτσέκα, γεννήθηκε το 750 και σε ηλικία ενός έτους στέφθηκε από τον πατέρα του συμβασιλεύς. Ανατράφηκε σε εικονομαχικό περιβάλλον, παντρεύτηκε όμως το 770 την εικονόφιλη Ειρήνη την Αθηναία από την οποία απέκτησε το διάδοχό του Κωνσταντίνο ΣΤ;. Το 776 ο Κωνσταντίνος στέφθηκε με τη σειρά του συμβασιλεύς ώστε να εξασφαλιστεί από τις βλέψεις των ετεροθαλών αδελφών του Λέοντος.

Η πολιτική του Λέοντος σε σχέση με το ζήτημα των εικόνων υπήρξε αμφιλεγόμενη. Αφενός μεν προώθησε σε μητροπολιτικούς θρόνους ηγουμένους μοναστηριών και δέχτηκε τη χειροτονία του εικονόφιλου Παύλου του Κύπριου ως Πατριάρχη, από την άλλη πλευρά όμως τιμώρησε με δημόσια διαπόμπευση εικονόφιλους αξιωματούχους του παλατιού.

Στο αραβικό μέτωπο δεν ηγήθηκε προσωπικά κάποιας εκστρατείας. Τις επιχειρήσεις διηύθηνε ο στρατηγός του θέματος των Θρακησίων Μιχαήλ Λαχανοδράκων. Οι σχέσεις με του Βουλγάρους υπήρξαν ειρηνικές μετά τους μακροχρόνιους πολέμους του Κωνσταντίνου Ε΄. Ο ηγεμόνας των Βουλγάρων Τέλεριγκ ασπάστηκε το Χριστιανισμό και παντρεύτηκε μια ξαδέλφη της Ειρήνης, η κίνησή του όμως αυτή δεν είχε ως συνέχεια τον εκχριστιανισμό του λαού του.

Ο πρόωρος θάνατός του έφερε στην εξουσία τη σύζυγό του Ειρήνη, ως επίτροπο του ανήλικου διαδόχου.

΄